പാകിസ്താനെതിരെ ജയം ഇന്ത്യക്ക് തന്നെ: ഗൗതം ഗംഭീര് പാകിസ്താനെതിരായ ടി20 ലോകകപ്പ് മത്സരത്തില് വിജയം ഇന്ത്യക്ക് തന്നെയെന്ന് ഇന്ത്യയുടെ മുന് താരം ഗൗതം ഗംഭീര്. ടീമില് പൂര്ണ വിശ്വാസമുണ്ടെന്നും ഒന്നും ഇന്ത്യയുടെ പ്രകടനത്തെ മോശമായി സ്വാധീനിക്കില്ലെന്നും ഗംഭീര് പറഞ്ഞു. ടൈംസ് നൗ ആണ് ഗംഭീറിനെ ഉദ്ധരിച്ച് വാര്ത്ത റിപ്പോര്ട്ട് ചെയ്തത്. india win england gambhir ഇന്ത്യക്ക് എന്്റെ ആശംസകള്. ഇതുവരെ അവര് മികച്ച പ്രകടനം നടത്തിയിട്ടുണ്ട്. അവര് ഉറപ്പായും വിജയിക്കും. എനിക്ക് അവരില് പൂര്ണ വിശ്വാസമുണ്ട്. ടീം മികച്ച പ്രകടനമാണ് നടത്തുന്നത്. ഒന്നും അവരുടെ പ്രകടനത്തെ മോശമായി ബാധിക്കില്ല. ടീം നന്നായി കളിച്ച് വിജയിക്കും. ഗംഭീര് പറഞ്ഞു. Read Also : ഇന്ത്യയെ കീഴ്പ്പെടുത്തിയാല് പാകിസ്താനെ കാത്തിരിക്കുന്നത് വമ്ബന് ബോണസ് അതേസമയം, ടി20 ലോകകപ്പില് ഇന്ത്യയെ കീഴ്പ്പെടുത്തിയാല് പാകിസ്താന് ടീമിനെ കാത്തിരിക്കുന്നത് വമ്ബന് ബോണസാണ്. മാച്ച് ഫീയുടെ 50 ശതമാനമാണ് ടീമിനു ബോണസായി ലഭിക്കുക. നിലവില് 3,38,250 പാകിസ്താന് രൂപയാണ് പാകിസ്താന് ടീമിനു ലഭിക്കുന്ന മാച്ച് ഫീ. ഇതിന്്റെ 50 ശതമാനം തുക കൂടിച്ചേര്ത്ത് 5 ലക്ഷം രൂപയ്ക്ക് മുകളില് തുക പാക് താരങ്ങള്ക്ക് മത്സരം ജയിച്ചാല് ലഭിക്കും. ഇംഗ്ലണ്ടിനെതിരെ വിജയിച്ചാലും ഇതേ ബോണസ് അവര്ക്ക് ലഭിക്കും. ഇന്ത്യന് സമയം രാത്രി 7.30ന് ദുബായ് രാജ്യാന്തര സ്റ്റേഡിയത്തിലാണ് ഇന്ത്യപാകിസ്താന് ഗ്ലാമര് പോരാട്ടം നടക്കുക. ലോകകപ്പുകളില് ഇതുവരെ പാകിസ്താനോട് പരാജയപ്പെട്ടിട്ടില്ലെന്ന റെക്കോര്ഡ് തുടരാന് ഇന്ത്യ ഇറങ്ങുമ്ബോള് ആദ്യ ജയം തേടിയാണ് പാകിസ്താന് ഇറങ്ങുക. ടി20 ലോകകപ്പുകളില് ആകെ അഞ്ച് തവണയാണ് പാകിസ്താനും ഇന്ത്യയും തമ്മില് ഏറ്റുമുട്ടിയിട്ടുള്ളത്. അഞ്ചില് അഞ്ചും ഇന്ത്യ ജയിച്ചു. അതില് ഒരു ബോളൗട്ടും പെടും. കടലാസിലെങ്കിലും അന്നത്തെ ടീമിനെക്കാളൊക്കെ കരുത്തുറ്റ ടീമാണ് ഇന്ത്യ. മറുവശത്ത് ഇന്ത്യയോളം ഡോമിനേറ്റ് ആയ ടീം അല്ലെങ്കിലും ഒരു കളക്ടീവ് യൂണിറ്റ് എന്ന നിലയില് പാകിസ്താന് അപകടകാരികളാണ്. വിഭവങ്ങള് പരിഗണിക്കുമ്ബോള് ഇന്ത്യക്ക് തന്നെയാണ് മുന്തൂക്കം. പക്ഷേ, ഒരു ഓവര് കൊണ്ടോ ഒരു വിക്കറ്റ് കൊണ്ടോ മാറിമറിയാവുന്ന ടി20യില് കാര്യങ്ങള് എല്ലായ്പ്പോഴും അത്ര എളുപ്പമല്ല. Story Highlights : india win against england gautam gambhir